Δημήτριος Σταθόπουλος

Ο Δημήτριος Σταθόπουλος (1933-) είναι θρησκειολόγος και καθηγητής πανεπιστημίου.

 Βίος 
Γεννήθηκε στις 3 Οκτωβρίου του 1933 στην Καμενίτσα Αρκαδίας. Αφού ολοκλήρωσε τις εγκύκλιες σπουδές του στη Βύτινα στη συνέχεια, από το 1951 μέχρι το 1956, φοίτησε στη Θεολογική Σχολή του Πανεπιστημίου Αθηνών. Την περίοδο 1957-1958 έλαβε υποτροφία και μετέβη στις Ηνωμένες Πολιτείες Αμερικής για μεταπτυχιακές σπουδές στο Πανεπιστήμιο του Κεντάκυ όπου παρακολούθησε μαθήματα σχετικά με την Παλαιά Διαθήκη καθώς και αγγλικής γλώσσας και φιλολογίας. Μετά την επιστροφή του στην Ελλάδα και την εκπλήρωση των στρατιωτικών του υποχρεώσεων μετέβη στη Γενεύη και στο Οικουμενικό Ινστιτούτο όπου παρακολούθησε κατά το ακαδημαϊκό έτος 1960-1961 μαθήματα από τους Όσκαρ Κούλμαν και Καρλ Μπαρτ. Από το 1961 μέχρι το 1964 παρακολούθησε στο Πανεπιστήμιο της Βόννης με υποτροφία που έλαβε από το ίδρυμα, μαθήματα σανσκριτικής γλώσσας και θρησκειολογίας. Το 1964 αναγορεύθηκε διδάκτωρ της Φιλοσοφίας στο ίδιο Πανεπιστήμιο. Το θέμα της διατριβής του ήταν "Die Gottesliebe (Θείος έρως). Συμβολή στην έρευνα της μυστικής θεολογίας". Από το 1964 έως το 1965 παρακολούθησε θρησκειολογικές σπουδές στη Σορβόννη (Ecole Pratique des Hautes Etudes –Ve Section –Sciences Religieuses). Παράλληλα παρακολούθησε μαθήματα δημοσιογραφίας στο Institute Francais des Presse του Πανεπιστημίου του Παρισιού. Το 1966 διορίστηκε βοηθός καθηγητής στη Θεολογική Σχολή Αθηνών. Το 1969 αναγορεύθηκε διδάκτωρ της Θεολογίας στην ίδια σχολή με θέμα, «Η σχολή της αμώμου ή καθαράς χώρας (Jodo-Shu) και ο ιδρυτής αυτής Honen Shonin ή Genku (1133-1215). Συμβολή εις την θρησκειολογικήν έρευναν του ενοθεϊστικού αμινταϊσμού».

Από το 1966 μέχρι το 1972 διετέλεσε βοηθός στην Έδρα Κανονικού Δικαίου και Ποιμαντικής, από το 1972 μέχρι το 1973 άμισθος υφηγητής στην έδρα Ιστορίας των Θρησκευμάτων, επιμελητής από το 1973 μέχρι το 1976 στην ίδια έδρα, εντεταλμένος υφηγητής από το 1976 μέχρι το 1982, έκτακτος από το 1982 μέχρι το 1983, Αναπληρωτής από το 1983 μέχρι το 1986 και καθηγητής από το 1986 μέχρι το 2001. Υπήρξε μέλος της Ελληνικής Ανθρωπιστικής Εταιρείας, της Ελληνικής Φιλοσοφικής Εταιρείας, της Εταιρείας Ελλήνων Συγγραφέων, της Επιστημονικής Βουδιστικής Εταιρείας, της Εταιρείας Ελλήνων Λογοτεχνών.

 Συγγραφικό έργο 
Το έργο του ήταν ποικίλο: θρησκειολογικό, θεολογικό, λογοτεχνικό-ποιητικό, μεταφραστικό, επιφυλλιδογραφικό.

 Θρησκειολογικά-Θεολογικά 
 Die Gottesliebe (Θείος έρως). Συμβολή στην έρευνα της μυστικής θεολογίας, Bonn 1964. Διδακτορική Διατριβή
 «Περί των εκδόσεων των ύμνων του Αγίου Συμεών του Νέου Θεολόγου», Θεολογία, τόμ.34 (1963), σσ. 430-436
 «Συμεών του Νέου Θεολόγου, Ύμνος 10», Νέα Εστία, 78 (1965), σσ. 1059-1061
 «Μαγεία», Θρησκευτική και Ηθική Εγκυκλοπαίδεια, τόμ. 8 (1966), στ. 441-444
 «Μαρσέλ Γαβριήλ», Θρησκευτική και Ηθική Εγκυκλοπαίδεια, τόμμ.8 (1966), στ. 778
 «Μπούμπερ Μαρτίνος», Θρησκευτική και Ηθική Εγκυκλοπαίδεια, τόμ.9 (1966), στ. 194
 Η σχολή της αμώμου ή καθαράς χώρας (Jodo-Shu) και ο ιδρυτής αυτής Honen Shonin ή Genku (1133-1215). Συμβολή εις την θρησκειολογικήν έρευναν του ενοθεϊστικού αμινταϊσμού, Διαδακτορική Διατριβή, εκδ. Γρηγόρη, Αθήναι 1969
 Ο Ζενισμός. Αρχαί εξέλιξης νόημα. Διατριβή επί υφηγεσία, εκδ. Δωδώνη, Αθήναι, 1971
 Χρσιστιανισμός και Ζενισμός, Αθήναι 1971
 Das Gottliche Licht (Το Θείον Φως), Αθήνα 1971
 «Η υπό του Muhamad Iqbal (1873-1938) σύγχρονος θρησκειοφιλοσοφική θεώρησις και ανανέωσις του Ισλάμ. Συμβολήν εις την έρευναν της Ισλαμικής θρησκείας» Λειμωνάριον. Τιμητική προσφορά τω Καθηγητή Νικόλαω Τωμαδάκη, Αθήνα, τόμ. 73-74 (1972-1973), σελ. 326-354
 «The Divine Light in Poetry of St Symeon the New Theologian (949-1022)», The Greek Orthodox Theological Review, τόμ. 19 (1974), σσ. 95-111
 «Στοχασμοί πάνω στην ιερώτατη Κοίμηση της Παναγίας», Κοινωνία 17 (1974), σελ.249-255
 «Bodhisattva. Μια έκφραση "θεανθρωπισμού" στον μεταγενέστερο Βουδισμό», Επιστημονική Επετηρίς της Θεολογικής Αθηνών, τόμ. 22 (1975), σσ. 137-143
 «Το 13ον Διεθνές Θρησκειολογικόν Συνέδριον», Θεολογία, τόμ. 46 (1975), σελ. 920-926
 «Ο συμβολισμός ενός μύθου (Η ήττα του θανάτου από τον ήρωα)», Εποπτεία 1 , τχ. 4, (1976), σελ. 57-58
 «Προλεγόμενα» στο Martin Nilsson, Ιστορία της Αρχαίας Ελληνικής Θρησκείας, εκδ.Παπαδήμας, Αθήνα, 1977, σελ.3-6
 «Οι αναβαθμοί της αυτογνωσίας. Ένας συμβολισμός του Κινεζικού Ζεν Βουδδισμού με τη σχετική γιαπωνέζική εικονογράφησή του. Προλεγόμενα και δέκα διαλογισμοί», Εποπτεία, τχ. 4 (1979), σσ. 700-705
 Homo Religiosus. Επιλογή από μελέτες, επιφυλλίδες, δοκίμια και πρόσφατες ανέκδοτες εργασίες πάνω στο πανανθρώπινο φαινόμενο της Θρησκείας, εκδ. Φιλιππότης, Αθήνα, 1981
 Ουράνια Σοφία. Το φαινόμενο της «νέας» ιαπωνικής θρησκείας Tenrikyo, εκδ. Δόμος, Αθήνα, 1985

 Ποιητικά 
 Χειραψία. Ποιήματα, Αθήνα, 1956
 Τα νήπια, Ποήματα, εκδ.Δίφρος, Αθήνα, 1959
 Τα Επιφάνια. Ποιήματα, εκδ.Δίφρος, Αθήνα, 1960
 Επινίκια, εκδ.Αστήρ, Αθήνα, 1966
 «ήμαρ ορφανικόν…», Αθήνα, 1971
 Αίσι(μ)α, Αθήνα, 1976

 Πηγές 
 Στυλιανός Παπαλεξανδρόπουλος, «Δημήτριος Λ. Σταθόπουλος», Επ. Επ. Θεολ. Σχολής Αθηνών, τόμ. 40 (2005), σσ. 23-39

Κατηγορία:Έλληνες θεολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών